จ่อลดจำนวนบอร์ด ก.ค.ศ.สายผู้แทนครู
มอบ พินิจศักดิ์ พิจารณาตัวเลขที่เหมาะสม รุกแก้กฎหมายสอดรับ ม.44,พล.อ.ดาว์พงษ์ รัตนสุวรรณ รมว.ศึกษาธิการ (ศธ.) เปิดเผยถึงการประชุมคณะกรรมการข้าราชการครูและบุคลากรทางการศึกษา (ก.ค.ศ.) ว่า ที่ประชุมได้มีมติให้แก้ไข พ.ร.บ.ระเบียบข้าราชการครูและบุคลากรทางการศึกษา ให้สอดคล้องกับคำสั่งหัวหน้าคณะรักษาความสงบแห่งชาติ (คสช.) ตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 คำสั่งที่ 10/2559 เรื่อง การขับเคลื่อนการปฏิรูปการศึกษาของกระทรวงศึกษาธิการในภูมิภาค และคำสั่งที่ 11/2559 เรื่อง การโอนอำนาจคณะอนุกรรมการข้าราชการครูและบุคลากรทางการศึกษา (อ.ก.ค.ศ.) เขตพื้นที่การศึกษาทั้งหมด มาเป็นอำนาจของคณะกรรมการศึกษาธิการจังหวัด (กศจ.) ต้องเขียนบรรจุไว้เป็นกฎหมายเพื่อให้มีการบังคับใช้อย่างต่อเนื่องและจริงจัง ไม่ใช่เป็นแค่คำสั่ง คสช.เท่านั้น,รมว.ศึกษาธิการกล่าวต่อไปว่า นอกจากนี้จะปรับจำนวนและองค์ประกอบของบอร์ด ก.ค.ศ. จากเดิม 31 คน ให้เหลือ 22 คน โดยให้เพิ่มผู้แทนจากสำนักงบประมาณเข้ามาด้วย เป็นต้น รวมถึงมอบให้สำนักงาน ก.ค.ศ.ไปดำเนินการบรรจุเรื่องการคุ้มครองพยาน ให้สอดคล้องกับกฎคณะกรรมการข้าราชการพลเรือน (ก.พ.) ว่าด้วยหลักเกณฑ์และวิธีการการให้บำเหน็จความชอบ การกันเป็นพยาน การลดโทษ และการให้ความคุ้มครองพยาน พ.ศ.2553 พร้อมทั้งปรับปรุง พ.ร.บ.ระเบียบบริหารข้าราชการครูฯ โดยเปิดช่องให้สามารถตั้งคณะอนุกรรมการข้าราชการครูและบุคลากรทางการศึกษา สำนักงานคณะกรรมการการศึกษาขั้นพื้นฐาน (อ.ก.ค.ศ.สพฐ.) ได้,ด้าน ดร.ชัยยศ อิ่มสุวรรณ์ รองปลัดกระทรวงศึกษาธิการ ในฐานะโฆษกกระทรวงศึกษาธิการ กล่าวว่า การปรับองค์ประกอบของบอร์ด ก.ค.ศ.เนื่องจากที่ผ่านมา ที่ประชุมเห็นว่าเป็นองค์คณะที่ใหญ่และผู้แทนจากบางหน่วยก็ไม่เกี่ยวข้อง โดยจำนวนที่ปรับลดส่วนหนึ่งจะเป็นสัดส่วนของผู้แทนข้าราชการครูและบุคลากรทางการศึกษาที่จะลดลงประมาณ 5 คน โดยที่ประชุมมอบให้นายพินิจศักดิ์ สุวรรณรังค์ เลขาธิการ ก.ค.ศ.ไปพิจารณาสัดส่วนว่าควรจะเป็นผู้แทนจาก สพฐ. สำนักงานคณะกรรมการการอาชีวศึกษา (สอศ.) และสำนักงานปลัด ศธ. หน่วยงานละกี่คน รวมถึงพิจารณาวิธีการได้มาซึ่งผู้แทนครูฯ อาจจะไม่ใช่การเลือกตั้งมาเหมือนเดิมก็ได้.
ที่ประชุมได้มีมติให้แก้ไข พ.ร.บ.ระเบียบข้าราชการครูและบุคลากรทางการศึกษา ให้สอดคล้องกับคำสั่งหัวหน้าคณะรักษาความสงบแห่งชาติ (คสช.) ตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 คำสั่งที่ 10/2559 
ข่าวการศึกษา,ดาว์พงษ์ รัตนสุวรรณ,ลดจำนวนบอร์ด ก.ค.ศ.,บอร์ด ก.ค.ศ.,พ.ร.บ.ระเบียบข้าราชการครูและบุคลากรทางการศึกษา,ชัยยศ อิ่มสุวรรณ์,หนังสือพิมพ์ไทยรัฐ,ไทยรัฐ